《李抚干牧牛图》
宋代·释慧远

道是沩山水牯牛，轮佗黑子却赢筹。
不是沩山水牯牛，赢佗白子却轮筹。
黑白未分头角露，输赢不是遮头牛。
绳已断，鼻无钩，
掉尾昂头得自由。云山无限青青草，
香水和烟细细流。饥时放，
饱时收。临风轰起一声笛，
回首家山万事休。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。